Laumakių akmenynas

Laumakių akmenynas – savivaldybės saugomas geologinis  gamtos paveldo objektas, esantis Šiaulių rajone, Gruzdžių seniūnijoje, Laumakių kaime, apie 10 km į šiaurės rytus nuo Gruzdžių. 0,5 ha užimantis akmenynas yra Laumakių kaimo šiaurės rytų pusėje – Laumakių miško pamiškėje, Einauto upelio kairiajame krante, apie 500 m nuo kelio Beržėnai-Bučiūnai.

Laumakių akmenynas paskelbtas saugomu Šiaulių rajono savivaldybės tarybos 2012 m., siekiant išsaugoti unikalų objektą, išraiškingą gamtovaizdžio elementą, turintį gamtinę, pažintinę, estetinę reikšmę.

 Objekto aplinka 

Laumakių rieduliai minimi Broniaus Kviklio knygoje „Mūsų Lietuva“, sudarytoje 1967-1968 m. Vietiniai žmonės prisimena, kad riedulynas buvo dar prieš karą. Manoma, kad tai galėjo būti senovinių įtvirtinimų liekanos. Kaime yra kiti lankytini objektai: Laumakių senkapis ir Rimdžiaus ąžuolas su riedulių memorialu, pokaryje nužudytiems kaimo gyventojams atminti. Kaimo vakarinėje dalyje, 48 m į pietus nuo tilto per Einauto upę, 34 m į pietvakarius nuo kelio Bučiūnai–Rudiškiai išlikę Laumakių pirmosios senosios kapinės, vadinamos Šliažų kapinaitėmis (kultūros paminklo unik. kodas ); kaimo rytinėje dalyje, 0,6 km į šiaurės rytus nuo kelio Bučiūnai–Rudiškiai, 0,57 km į pietryčius nuo Einauto upės – Laumakių antrosios senosios kapinės, vadinamos Bagužų kapinaitėmis (unik. kodas ). Akmenynas apaugęs gluosniais ir alksniais. Akmenys susitelkę ant paaukštėjimo, šalia praeina sausinimo griovys. Akmenyno šiauriniame pakraštyje pastatytas medinis medžioklės bokštelis.

 Duomenys 

 Didžiausias riedulys – 3,4x1,4x2,0 m
 Riedulių skaičius – virš 200
 Vyraujanti uoliena – granitai
 Riedulių tankumas – virš 40 vnt./a.
 Užimamas plotas – 0,496 ha
 Amžius – nenustatytas

 Nuorodos 

 Saugomų teritorijų valstybės kadastras  

Kategorija:Lietuvos gamtos paveldo objektai
Kategorija:Šiaulių rajono paveldas